Държавен вестник, бр. 37, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  37
Раздел ІІ
Допустими разходи
Чл. 13. (1) Одобрените изпълнители могат 
да искат възстановяване на разходите за заку­
пуване на плодове и зеленчуци, отговарящи на 
изискванията на чл. 8.
(2) Разходите по ал. 1 се възстановяват до 
размера, определен за осигуряване на порция 
плодове и зеленчуци по приложение № 3, 
изчислен по методика на Държавен фонд „Зе­
меделие“, в рамките на определената годишна 
сума за дете.
Раздел ІІІ
Процедура за разглеждане на заявките за пла­
щане на финансовата помощ
Чл. 14. (1) Одобрените изпълнители по схема­
та подават в областната дирекция на Държавен 
фонд „Земеделие“, отдел „Прилагане на схеми 
и мерки за подпомагане“ по тяхното седалище 
заявки за плащане от 1-во до 10-о число на 
месеца, следващ отчетния период. Отчетният 
период не трябва да е по-малък от един месец 
и не трябва да надхвърля три месеца.
(2) Заявките за плащане са по образец, 
утвърден от изпълнителния директор на Дър­
жавен фонд „Земеделие“, и включват следната 
информация:
1. име, адрес и уникален регистрационен 
номер на одобрения изпълнител;
2. доставените в учебните заведения коли­
чества плодове и зеленчуци;
3. брой на децата и учениците по чл. 7 в 
съответното учебно заведение и на учебните 
дни за съответния период;
4. приложени съпътстващи педагогически 
мерки.
(3) Към заявката за плащане изпълнителите 
по схемата прилагат следните документи:
1. заповед или нотариално заверено пъл­
номощно на лицето, упълномощено да подаде 
документите;
2. първични счетоводни, разходооправдател­
ни документи, доказващи закупените плодове 
и зеленчуци през периода, за който се иска 
плащането, както и справка от счетоводните 
записи; 
3. предавателно-приемателен протокол за 
действително доставени количества, подписан 
от директора на учебното заведение, по обра­
зец, утвърден от изпълнителния директор на 
Държавен фонд „Земеделие“ – Разплащателна 
агенция – за заявителите по чл. 10, т. 2 и 3;
4. копия от месечните отчетни карти на учеб­
ните заведения, на които са доставени плодове 
и зеленчуци; в отчетните карти се отразява за 
всеки учебен ден броят на присъстващите в 
учебното заведение деца и ученици по чл. 7;
5. сертификати за съответствие на качеството 
на доставените плодове и зеленчуци съгласно 
Регламент (ЕО) на Комисията № 1580/2007;
6. за пакетираните продукти от приложение 
№ 2 – удостоверение за регистрация на обект за 
производство или за търговия с храни съгласно 
чл. 12 от Закона за храните за обекта, в който 
са пакетирани.
(4) Изпълнителите са длъжни при подава­
не на документите да представят за проверка 
оригиналите на всички документи, за които 
се изискват копия. Копията на документите 
се заверяват, като заявителят напише „Вярно с 
оригинала“ и се подпише, а в случаите, когато 
е приложимо, да постави и печат.
(5) Когато установи нередовност на пода­
дените документи или непълнота в заявените 
данни, Държавен фонд „Земеделие“ уведомява 
изпълнителя с уведомителното писмо, което се 
изпраща по пощата с обратна разписка. Из­
пълнителят в срок до 10 работни дни от деня 
на получаване на уведомителното писмо може 
да отстрани констатираните нередности и/или 
непълноти чрез предоставяне на допълнителни 
и/или нови документи.
Чл. 15. (1) Държавен фонд „Земеделие“ 
може да извърши проверка на място на заяв­
ката за плащане. Въз основа на извършените 
проверки Държавен фонд „Земеделие“ одобрява 
или отхвърля, изцяло или частично, заявката 
за плащане, за което уведомява изпълнителя 
с уведомителното писмо, което се изпраща по 
пощата с обратна разписка.
(2) Държавен фонд „Земеделие“ изплаща 
одобрените суми на заявителя в срок до три 
месеца от подаване на заявката. В случаите 
по чл. 14, ал. 5 срокът се удължава с толкова 
работни дни, колкото са били нужни за от­
страняване на констатираните нередности и/
или непълноти.
Г л а в а  п е т а
МОНИТОРИНГ И ОЦЕНКА НА СХЕМАТА ЗА 
ПРЕДОСТАВЯНЕ НА ПЛОДОВЕ И ЗЕЛЕН­
ЧУЦИ В УЧЕБНИТЕ ЗАВЕДЕНИЯ
Чл. 16. (1) Държавен фонд „Земеделие“ из­
вършва ежегоден мониторинг на прилагането 
на схемата въз основа на данните, получени:
1. при управление на схемата;
2. при прилагане на чл. 11;
3. при прилагане на чл. 15.
(2) Одобрените изпълнители по схемата в 
изпълнение на задължението си по чл. 11, ал. 2, 
т. 6 предоставят на Държавен фонд „Земеделие“ 
информация за дейностите по прилагане на 
схемата чрез попълване на формуляр, утвърден 
от изпълнителния директор на фонда. Форму­
лярът за предоставяне на информация включва:
1. участващите учебни заведения;
2. брой на участващите деца и ученици и 
процент от общия брой на децата и учени­
ците по чл. 7;
3. брой на децата и учениците по възрастови 
групи (групи и класове);